  Анжелика Тихонова корреспондент 17-тӥ оштолэзе Удмуртиын коронавирусэн ньыль выль черламъёсты шараязы. Со сярысь висёнэз палэнтонъя оперативной штаблэн «ВКонтакте» мерлыко вотэсысь огиназ ивортэмын. Ваньзы ик выль висисьёс Алнаш ёросысь. Семьяос эшсылэсь вахтаысь бертэмзэ пусйыны люкаськиллям, нош со коронавирусэн черламын вылэм ини. Озьы висисьёс ньыль луизы. Та дырлы Удмуртиын оглом коронавирус инфекциен черлан 62 учыръёсты шараязы. Куать адями висёнлэсь бурмиз, куинез кулӥз Удмурт Элькунын вань учыръёс палэнысь ваемын, собере лыктэмъёслэсь паласькемын. Та дыре ваньмаз чугун сюрес станциосын но аэропортын Удмуртие Москваысь, Москва улосвылысь но Санкт-Петербургысь вуисьёсты туж сак эскеро. Туннэ элькунамы Москваысь поездэн 64 адями вуэ, самолётэн – 28 Александр Бречалов, Удмуртилэн тӧроезУдмуртиын астэ ачид одно ик нимаз висъян режимын 1 сюрс 205 адями пуке. Коронавирус инфекциен нюръяськон вакыт кутскем дырысен Роспотребнадзорын ужасьёс нимаз улон сярысь 3 сюрс 54 пуктэтъёс сётӥзы ини, 598-сэ - берло куинь нунал ӵоже. 16-тӥ оштолэзе полициын ужасьёс доразы пукыны кулэ 175 адямиез эскеризы. Административной эрикрадэз тӥян сярысь 67 протоколъёс гожтӥзы. Нош висёнэн нюръяськон вакыт кутскем дырысен – 806 протоколъёс. Карантин ялэм интывылъёсын режимез тӥямзы сярысь 111 протоколъёс гожтӥзы ини. Удмуртие лыктӥсь котькуд адями 8 -800-100-24-47 жингыртыны но кытысь вуэмез сярысь вераны кулэ Тодэ вайытом,  Удмуртилэн тӧроез пуктэмъя 16-тӥ оштолэзьысен Алнаш ёросын карантин ялэмын.  Тегъёс: Удмуртия коронавирус тазалыкезутён Алнаш АлександрБречалов  